pythainlp/thai-wiki-dataset-v4 huggingface dataset:
ดิก เดอร์บิน

ริชาร์ด โจเซฟ เดอร์บิน  หรือ ดิก เดอร์บิน (เกิด 21 พฤศจิกายน ค.ศ. 1944) เป็นทนายความและนักการเมืองชาวอเมริกัน สมาชิกพรรคเดโมแครต ปัจจุบันดำรงตำแหน่งสมาชิกวุฒิสภาจากรัฐอิลลินอย มาตั้งแต่ปี 1997 ร่วมกับวุฒิสมาชิกจากพรรคเดียวกันคือ ลัดดา แทมมี ดักเวิร์ธ ลูกครึ่งไทย-อเมริกัน ซึ่งเธอดำรงตำแหน่งนี้ครั้งแรกเมื่อปี 2017
ก่อนหน้าที่จะมาดำรงตำแหน่งสมาชิกวุฒิสภา เดอร์บินยังเคยเป็นสมาชิกสภาผู้แทนราษฎรเขต 20 รัฐอิลลินอย ตั้งแต่ปี 1983–1997
นอกจากนั้นแล้วเดอร์บิน ก็ยังได้ดำรงตำแหน่งที่สำคัญควบคู่กับตำแหน่งวุฒิสมาชิกอีกด้วย อาทิเช่น ผู้นำวิปเสียงข้างมากในวุฒิสภาสหรัฐฯ ตั้งแต่ปี 2007–2015 ดำรงตำแหน่งผู้นำวิปเสียงข้างน้อยในวุฒิสภาสหรัฐฯ มาตั้งแต่ปี 2015–2021 ดำรงตำแหน่งผู้นำวิปเสียงข้างมากในวุฒิสภาสกรัฐฯ ตั้งแต่ปี 2021–2025 ปัจจุบันดำรงตำแหน่งผู้นำวิปเสียงข้างน้อยในวุฒิสภาสหรัฐเป็นครั้งที่สอง มาตั้งแต่ปี 2025
ดิก เดอร์บินสมรสกับโลเรตตา แชเฟอร์ เดอร์บิน เมื่อปี 1967 มีบุตรด้วยกัน 3 คน
ประวัติการศึกษา.
สำเร็จการศึกษาระดับปริญญาตรีจาก School of Foreign Service ที่มหาวิทยาลัยจอร์จทาวน์ในปี ค.ศ. 1966 และได้รับปริญญาด้านกฎหมายจาก Georgetown University Law Center ในปี ค.ศ. 1969
ประวัติการทำงาน.
หลังจากสำเร็จการศึกษา เดอร์บินทำงานเป็นที่ปรึกษากฎหมายให้กับรองผู้ว่าการรัฐอิลลินอยส์ พอล ไซมอน (Paul Simon) ระหว่างปี ค.ศ. 1969 ถึง 1972 และต่อมาเป็นที่ปรึกษากฎหมายให้กับคณะกรรมการตุลาการของวุฒิสภารัฐอิลลินอยส์ ระหว่างปี ค.ศ. 1972 ถึง 1982
ในปี ค.ศ. 1982 เดอร์บินได้รับเลือกเป็นสมาชิกสภาผู้แทนราษฎรสหรัฐฯ จากเขตรัฐอิลลินอยส์ที่ 20 และดำรงตำแหน่งนี้จนถึงปี ค.ศ. 1997
ต่อมาในปี ค.ศ. 1996 เขาได้รับเลือกเป็นสมาชิกวุฒิสภาสหรัฐฯ จากรัฐอิลลินอยส์ และดำรงตำแหน่งนี้ตั้งแต่นั้นเป็นต้นมา
เดอร์บินดำรงตำแหน่งสำคัญหลายตำแหน่งในวุฒิสภา ได้แก่ วิปพรรคเดโมแครต (Democratic Whip) ตั้งแต่ปี ค.ศ. 2005 และประธานคณะกรรมการตุลาการวุฒิสภา (Chair of the Senate Judiciary Committee) ตั้งแต่ปี ค.ศ. 2021
อนิเมะในปี พ.ศ. 2562

เหตุการณ์ที่เกี่ยวข้องกับ อนิเมะในปี พ.ศ. 2562
การเผยแพร่.
ภาพยนตร์.
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2562 
ซีรีส์โทรทัศน์.
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562 
ออริจินอลเน็ตแอนิเมชัน.
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2562
ออริจินอลวิดีโอแอนิเมชัน.
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2562
เดอะสแตนดาร์ด

บริษัท เดอะสแตนดาร์ด จำกัด เป็นสำนักข่าวและบริษัทผลิตสื่อออนไลน์ในประเทศไทยที่นำเสนอข่าว วิดีโอ สารคดี และพอดแคสต์ ผลิตนิตยสารแจกฟรีรายสัปดาห์ พอกเกตบุก รับจ้างจัดงาน
บริษัทจดทะเบียนเมื่อ 22 มีนาคม พ.ศ. 2560 ด้วยทุนจดทะเบียน 30 ล้านบาท จากข้อมูลปี พ.ศ. 2560 มีโครงสร้างผู้ถือหุ้นคือ วินิจ เลิศรัตนชัย ถือหุ้นร้อยละ 45, วงศ์ทนง ชัยณรงค์สิงห์ ถือหุ้นร้อยละ 25, นิติพัฒน์ สุขสวยถือหุ้นร้อยละ 20, บริษัท เดย์อาฟเตอร์เดย์ จำกัด ถือหุ้นด้วยอีกร้อยละ 10 มี นครินทร์ วนกิจไพบูลย์ เป็นบรรณาธิการบริหารสำนักข่าว
เดอะสแตนดาร์ดมีสำนักงานใหญ่ในซอยศูนย์วิจัย และเคยมีพื้นที่กิจกรรมร่วมตั้งอยู่ในศูนย์การค้าสยามพารากอน
ในวันที่ 27 มิถุนายน พ.ศ. 2567 เศรษฐา ทวีสิน นายกรัฐมนตรี ได้เดินทางไปแสดงความยินดีในโอกาสครบรอบ 7 ปี ของเดอะสแตนดาร์ด ด้วยตนเอง
เนื้อหา.
เนื้อหาของเดอะสแตนดาร์ดแบ่งเป็นข่าวร้อยละ 50 เป็นข่าวในประเทศ ต่างประเทศ การเมือง อาชญากรรม เศรษฐกิจ เป็นต้น ส่วนอีกร้อยละ 50 เป็นเรื่องไลฟ์สไตล์ และวัฒนธรรม ในชื่อ "เดอะสแตนดาร์ด ป๊อบ" รูปแบบข่าวเป็นข่าวสารในแนวทางสร้างสรรค์ คือ สามารถทำให้คนเรียนรู้จากข่าวได้ เลือกข่าวใหญ่และข่าวสำคัญ ที่มีผลกระทบกับคนหมู่มากเป็นหลัก เช่นข่าวระเบิด น้ำท่วม รัฐบาลประกาศเลื่อนเลือกตั้ง และข่าวอีกรูปแบบหนึ่งคือ ข่าวที่คนสนใจที่ใคร ๆ ก็เขียน โดยมาเขียนในมุมมองของตัวเอง ผลงานโดดเด่นคือการจัดดีเบตก่อน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562, การเลือกตั้งผู้ว่าราชการกรุงเทพมหานคร พ.ศ. 2565 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
รายได้.
เดอะสแตนดาร์ดในปี พ.ศ. 2561 มีรายได้ 95,398,782.68 บาท กำไรสุทธิ 11,410,551.83 บาท
แพลตฟอร์มที่เผยแพร่.
เดอะสแตนดาร์ด ผลิตเนื้อหาหลายประเภท และเผยแพร่หลายช่องทาง ประกอบไปด้วย เว็บไซต์ เฟซบุ๊ก เอ็กซ์ อินสตาแกรม ยูทูบ ติ๊กต็อก และแพลตฟอร์มพอดแคสต์ อาทิ ซาวด์คลาวด์
กีฬาฟุตบอลในซีเกมส์ 2019 – ทีมชาย

การแข่งขัน ฟุตบอลชาย ในกีฬา ซีเกมส์ 2019 จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 10 ธันวาคม พ.ศ. 2562. แต่ละนัดจะลงเล่นที่ รีซัลเมโมเรียลสเตเดียม และ สนามกีฬาฟุตบอลบิญัน.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลชาย:
สนามแข่งขัน.
แต่ละนัดจะลงเล่นในสองสนาม.
การจับสลาก.
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา, ประเทศฟิลิปปินส์. 11 ทีมในประเภททีมชายได้ถูกจับสลากอยู่ในสองกลุ่มที่มีห้าและหกทีม. สี่โถได้ถูกใช้สำหรับการจับสลากกับทีมที่เป็นทีมวางตามประสิทธิภาพก่อนหน้าในซีเกมส์ 2017. แชมป์เก่า ไทย และ เจ้าภาพ ฟิลิปปินส์ ถูกจัดเป็นทีมวางอยู่ในโถ 1.
สหพันธ์ฟุตบอลเวียดนาม ได้ยื่นเรื่องร้องเรียนเกี่ยวกับการจัดทีมวางของ ทีมชาติเวียดนาม ในโถ 4 สำหรับทัวร์นาเมนต์ฟุตบอลประเภททีมชายได้ถามคำถามว่า ทีมชาติของพวกเขาจะสามารถเก็บ 10 แต้มในรอบแบ่งกลุ่มของ เกมเมื่อปี 2017 เป็นทีมวางที่ต่ำกว่านั้นซึ่งสองทีมที่มีสะสมคะแนนได้น้อยกว่าจึงจัดให้อยู่ในโถ 3 (เมียนมาร์กับ 9 คะแนนและสิงคโปร์กับ 6 คะแนน). Vietnam was later elevated to Pot 3 and Singapore relegated to Pot 4.
รอบแพ้คัดออก.
<onlyinclude></onlyinclude>
ผู้ทำประตู.
การแข่งขันมีการทำประตูทั้งหมด 111 ประตูใน 29 นัด โดยมีค่าเฉลี่ย 3.83 ประตูต่อนัด
หมายเหตุ.
<templatestyles src="Reflist/styles.css" />
กีฬาฟุตบอลในซีเกมส์ 2019 – ทีมหญิง

การแข่งขัน ฟุตบอลหญิง ในกีฬา ซีเกมส์ 2019 จะจัดขึ้นที่ ประเทศฟิลิปปินส์ ตั้งแต่วันที่ 26 พฤศจิกายน ถึง 9 ธันวาคม พ.ศ. 2562. แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา ในขณะที่ รีซัลเมโมเรียลสเตเดียม ใน มะนิลา จะเป็นเจ้าภาพทั้งหมดแต่รอบรองชนะเลิศหนึ่งนัดในรอบแพ้คัดออก.
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลหญิง:
สนามแข่งขัน.
แต่ละนัดจะลงเล่นที่ สนามกีฬาฟุตบอลบิญัน ใน บิญัน, ลากูนา และ รีซัลเมโมเรียลสเตเดียม ในมะนิลา.
การจับสลาก.
การจับสลากได้จัดขึ้นเมื่อวันที่ 15 ตุลาคม พ.ศ. 2562 ที่โรงแรมโซฟิเทลใน มะนิลา. เจ้าภาพ ฟิลิปปินส์ และ แชมป์เก่า, เวียดนามได้เป็นทีมวางในโถ 1, ไทยและเมียนมาร์ในโถ 2 และมาเลเซียและอินโดนีเซียในโถ 3.
ผู้ทำประตู.
การแข่งขันมีทั้งหมด 31 ประตูที่ทำได้ใน 10 นัด, สำหรับค่าเฉลี่ย 3.1 ประตูต่อนัด.
กวินนาถ ตาคีย์

กวินนาถ ตาคีย์ (เกิด 28 เมษายน พ.ศ. 2534) อดีตสมาชิกสภาผู้แทนราษฎรจังหวัดชลบุรี สังกัดพรรคพลังท้องถิ่นไท ปัจจุบันสังกัดพรรคพลังประชารัฐ
ประวัติ.
กวินนาถ เกิดเมื่อวันที่ 28 เมษายน พ.ศ. 2534 เป็นบุตรของนายวรศักดิ์ อาดัม และนางสาวนวพรรณ ตาคีย์ สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยศรีปทุม
การทำงาน.
กวินนาถ เคยประกอบอาชีพทนายความมาก่อน โดยปี 2558 เป็นเสมียนทนายความ บริษัท เอส.เอส อินเตอร์ลอว์ จำกัด ต่อมาในปี 2559 เธอได้เป็นทนายความของบริษัท จากนั้นในปี 2560 เธอได้เป็นทนายความ บริษัท ลีกัล สเตทแอนด์คอนซัลแตนท์ จำกัด ส่วนปี 2561-2562 เป็นทนายความ บริษัท จาสติก้า ลอว์ แอนด์ บิสซิเนส จำกัด
งานการเมือง.
กวินนาถ เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดชลบุรี เขต 7 ในนามพรรคอนาคตใหม่ โดยได้คะแนน 31,247 คะแนน ชนะนายปรเมศวร์ งามพิเชษฐ์ จากพรรคพลังประชารัฐ ซึ่งได้คะแนนไปเพียง 28,001 คะแนน และเป็น 1 ใน 4 ของสมาชิกสภาผู้แทนราษฎรกลุ่มผู้มีความหลากหลายทางเพศ ที่สังกัดพรรคอนาคตใหม่ ปี 2566 ลงสมัครสมาชิกสภาผู้แทนราษฎรอีกครั้งในนามพรรคพลังประชารัฐ ได้รับคะแนนไปเพียง 807 คะแนน
สมาชิกสภาผู้แทนราษฎร.
กวินนาถ ตาคีย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การโหวตสวนทางกับมติของพรรค.
ในวันที่ 4 ธันวาคม 2562 การประชุมสภาผู้แทนราษฎร ครั้งที่ 10 การพิจารณาให้สภาผู้แทนราษฎรตั้งคณะกรรมาธิการวิสามัญเพื่อศึกษาผลกระทบจากการกระทำ ประกาศและคำสั่งของ คสช. และการใช้อำนาจของหัวหน้า คสช. ตามมาตรา 44 ต่อจากการประชุมครั้งที่ 9 กวินนาถได้ร่วมอยู่เป็นองค์ประชุมให้รัฐบาล สวนทางกับมติของพรรคที่ประท้วงด้วยการเดินออก (วอล์ค-เอาต์)
ต่อมาในวันที่ 16 ธันวาคม 2562 ที่ประชุมใหญ่วิสามัญพรรคอนาคตใหม่ มีมติขับกวินนาถพ้นจากสมาชิกภาพพรรคอนาคตใหม่ เนื่องจากกวินนาถได้เคยสวนทางกับมติของพรรค โดยมีคะแนนเสียง 250 ต่อ 5 ซึ่งเป็นมติเอกฉันท์ในการขับออกจากสมาชิกพรรคอนาคตใหม่ ซึ่งปัจจุบันหลังจากถูกขับไล่ออกจากพรรคอนาคตใหม่ก็ได้ย้ายไปสังกัดพรรคพลังท้องถิ่นไท
ภาวะพิษจากเมทานอล

ภาวะพิษจากเมทานอล (หรือ methanol poisoning) เป็นพิษจากการได้รับเมทานอล เริ่มแรกจะมีอาการคลื่นไส้ ปวดศีรษะ และปวดท้อง อาจเกิดตาพร่ามัวร่วมด้วย ในระยะยาวอาจส่งผลให้การมองเห็นบกพร่องจากเส้นประสาทตาถูกทำลายโดยกรดฟอร์มิกและไตวาย หากได้รับในปริมาณมากอาจทำให้หมดสติและเสียชีวิต
เมทานอลเป็นแอลกอฮอล์ที่มีสูตรเคมีคือ CH3OH หรือ CH4O ลักษณะเป็นของเหลวไม่มีสี ระเหยง่ายและติดไฟ การเป็นพิษส่วนใหญ่เกิดจากความสับสนกับเอทานอลซึ่งเป็นแอลกอฮอล์ที่ดื่มได้ และการดื่มน้ำยาเช็ดกระจกรถด้วยความไม่ตั้งใจหรือพยายามฆ่าตัวตาย เมื่อมนุษย์รับเมทานอลเข้าไปจะสลายกลายเป็นฟอร์มาลดีไฮด์ด้วยเอนไซม์แอลกอฮอล์ดีไฮโดรจีเนสที่ตับ ก่อนจะแปรสภาพเป็นกรดฟอร์มิกด้วยเอนไซม์แอลดีไฮด์ดีไฮโดรจีเนส กลไกความเป็นพิษเกิดได้กับ 2 ระบบได้แก่ ลดการทำงานของระบบประสาทส่วนกลางเช่นเดียวกับภาวะแอลกอฮอล์เป็นพิษ และเกิดภาวะพร่องออกซิเจนในระดับเซลล์จากกรดฟอร์มิก ส่งผลให้เกิดกรดแล็กติกเพิ่มขึ้นในเลือด นำไปสู่ภาวะเลือดเป็นกรด การวินิจฉัยจะใช้วิธีตรวจร่างกายเพื่อดูการหายใจและม่านตา และตรวจเลือดเพื่อหาภาวะเลือดเป็นกรดและระดับออสโมลาลิตีของพลาสมา การรักษาจะใช้ยาต้านพิษได้แก่โฟมีพิโซล (fomepizole) หรือเอทานอล นอกจากนี้อาจใช้โซเดียมไบคาร์บอเนต กรดโฟลิก และไทอามีนร่วมด้วย
มีการรายงานการเป็นพิษจากเมทานอลครั้งแรก ๆ ในปี ค.ศ. 1856 การเป็นพิษพบได้ทั่วไปในประเทศกำลังพัฒนาจากการดื่มแอลกอฮอล์ปนเปื้อน โดยพบมากในเพศชายวัยผู้ใหญ่ ในปี ค.ศ. 2013 มีรายงานการเป็นพิษจากเมทานอลประมาณ 1,700 รายในสหรัฐ
การรักษา.
ภายะพิษสามารถรักษาด้วยการใช้ยา fomepizole หรือการดื่มเอทานอล ทั้งคู่มีผลให้เกิดการลดลงของแอกอฮอลดีไฮโดรจีเนสในวิถีของเมทานอลผ่านการยับยั้งแบบแข่งขัน เอทานอลซึ่งเป็นองค์ประกอบออกฤทธิ์ในเครื่องดื่มแอลกอฮลจะทำหน้าที่เป็นตัวยับยั้งแข่งขัน (competitive inhibitor) ที่สามารถจับและเพิ่มความเข้มข้นของเอนไซม์ดีไฮโดรจีเนสในตับได้ดีกว่าและมีประสิทธิภาพสูงกว่า จึงส่งผลไม่ให้เมทานอลถูกเมตาบอไลส์ต่อ เมทานอลที่ไม่ถูกเมตาบอไลส์จะถูกขับออกทางไตโดยที่ไม่ต้องเปลี่ยนเป็นสารเมตาไบไลต์ที่เป็นพิษ (ฟอร์มอลดีไฮด์ และ กรดฟอร์มิก) เสียก่อน ในขณะที่แอลกอฮลดีไฮโดรจีเนสจะเเปลี่ยนเอทานอลเป็นอะซีทอลดีไฮด์ที่เป็นพิษต่ำกว่าแทน นอกจากนี้อาจมีการรักษาเพิ่มเติมด้วยการใช้โซเดียมไบคาร์บอเนตเพื่อรักษาอาการเมตาบอลิกเอซิดอซิสและการใช้เฮโมไดอะไลซิส หรือ เฮโมไดอะฟิลเตรชั่นเพื่อขับเมทานอลและฟอร์เมตออกจากเลือดนอกจากนี้อาจใช้ กรดฟอลินิก หรือ กรดฟอลิกเพื่อเพิ่มการเมตาบอไลส์กรดฟอร์มิกในร่างกาย
โอ ย็อน-ซอ

โอ ย็อน-ซอ (ชื่อเกิด: โอ แฮ็ด-นิม; เกิด 22 มิถุนายน 2530) เป็นนักแสดงชาวเกาหลีใต้ และเป็นอดีตสมาชิกเกิร์ลกรุปเกาหลีใต้ LUV เธอเปิดตัวในปี พ.ศ. 2545 เมื่อเธออายุเพียง 16 ปีภายใต้ชื่อ OhOh Ha-t Ni โดยวง LUV ร่วมกับ โจ อึนบยอลและ จอน ฮเยบิน พวกเขาเปิดตัวด้วยอัลบั้มแรกคือ "Story" ซึ่งรวมถึงซิงเกิล "Orange Girl" และ "I Still Believe in You" จากนั้นโอ ยอซอ ก็เปลี่ยนไปเป็นนางแบบ / นักแสดง และความนิยมของเธอก็เพิ่มขึ้นในปี 2555 ด้วยบทบาทของเธอในละครโทรทัศน์เรื่องสะใภ้จอมแสบ
เธอเป็นที่รู้จักกันเป็นอย่างดีในบทบาทในละละครโทรทัศน์เรื่อง สะใภ้จอมแสบ (My Husband Got a Family 2012), จาง โบรี ฝันนี้ต้องสู้ต่อ (Jang Bo-ri is Here! 2014), คำสาปรัก ลิขิตดวงดาว (Shine or Go Crazy 2015), Come Back Mister 2016, My Sassy Girl 2017 ตำนานไซอิ๋วฉบับเกาหลี (A Korean Odyssey 2017-2018) และเรื่องล่าสุดคือ Love wiht flaws (2019) ที่กำลังออนแอร์อยู่ในขณะนี้
ชีวิตในวัยเด็ก.
โอ ย็อน-ซอ เกิดที่ ชินจู จังหวัดคย็องซังใต้ และเติบโตใน Changnyeong County ในขณะที่ โอ ย็อน-ซอ เรียนอยู่ชั้นมัธยมศึกษาปีที่ 2 โอ ย็อน-ซอก็ได้ตามเพื่อนไปออดิชั่นของค่าย เอสเอ็มเอนเตอร์เทนเมนต์ ที่จัดขึ้นใน แทกู แต่โอ ย็อน-ซอไม่ผ่านการทดสอบความสามารถในรอบนี้ อย่างไรก็ตามบริษัทอื่นก็ติดต่อเธอมาบอกว่าเธอมีคุณสมบัติที่เหมาะสม และเธอก็ย้ายไปอยู่ที่ โซล และเปิดตัวในอีก 4 เดือนต่อมาเมื่อเธออายุเพียง 15 ปี
โอ ย็อน-ซอได้รับการยอมรับใน Anyang Arts High School หลังจากวงดนตรีของเธอปิดตัวลง และเธอผันตัวมาเป็นนักแสดง เธอเปลี่ยนชื่อจาก Haet-nim เป็น Yeon-seo หลังจากที่แม่ของเธอไปหาหมอผี 
จากนั้นโอ ย็อน-ซอ ก็เข้ามหาวิทยาลัยทงกุก และร่วมงานการแสดงละครและภาพยนตร์ 
อาชีพ.
โอ ย็อน-ซอเปิดตัวในปี 2545 เมื่อเธออายุเพียง 15 ปี ภายใต้ชื่อเกิดของเธอ Oh Haet-nim กับวง LVU พวกเขาเปิดตัวอัลบั้มแรกคือ "Story" กับซิงเกิล "Orange Girl" และ "I Still Believe in You" วงของพวกเขาอยู่ได้ไม่นานก็ปิดตัวลง ในอีก 6 เดือนต่อมา เนื่องจากความนิยมของพวกเขาน้อยเกินไป จากนั้นโอ ย็อน-ซอก็เปลี่ยนมาเป็นนักแสดง และเปิดตัวครั้งแรกในละครชาร์ป ในปี 2545 แต่ก็ยังไม่เป็นที่รู้จักมาก
แอร์โกเล มันเฟรดี

เอกฤทธิ์ หมั่นเฟ้นดี (2 กรกฎาคม 2426 – 9 มิถุนายน 2516) มีชื่อเดิมว่า แอร์โกเล ปีเอโตร มันเฟรดี  เป็นสถาปนิกชาวอิตาลี ผู้ใช้ชีวิตและทำงานในสยาม ในช่วงต้น คริสต์ศตวรรษที่ 20 เขาเกิดที่ ตูริน ประเทศอิตาลี จบการศึกษาจาก Accademia Albertina ก่อนเดินทางมายัง กรุงเทพมหานคร เขาเป็นหนึ่งในชาวตะวันตกหลายคนที่ถูกว่าจ้างโดยรัฐบาลสยาม
เขามีความก้าวหน้าในอาชีพการงานอย่างมากในราชสำนักของพระบาทสมเด็จพระมงกุฎเกล้าเจ้าอยู่หัว แต่ออกจากราชการไปทำงานส่วนตัวเนื่องจากประเทศกำลังเผชิญกับการเปลี่ยนแปลงทางการเมืองอันเนื่องมาจากการปฏิวัติสยามในปี 2475 และคณะราษฎรได้เลิกจ้างชาวต่างชาติที่เข้ามาทำงานให้กับราชสำนัก
คำสัญญา..ปาฏิหาริย์รัก 2 โลก

คำสัญญา..ปาฏิหาริย์รัก 2 โลก  เป็นภาพยนตร์อนิเมะในปี พ.ศ. 2562 ผลิตโดยสตูดิโอ Science Saru และกำกับโดยมาซากิ ยูอาซะ ภาพยนตร์ฉายครั้งแรกในเทศกาลภาพยนตร์แอนิเมชันนานาชาติแอนเนชีเมื่อวันที่ 10 มิถุนายน พ.ศ. 2562 ก่อนจะเข้าฉายในโรงภาพยนตร์ที่ประเทศญี่ปุ่นในวันที่ 21 มิถุนายน พ.ศ. 2562 ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
เนื้อเรื่อง.
มุไกมิซุ ฮินาโกะ อายุ 19 ปีย้ายมาอาศัยในเมืองริมทะเลเพื่อเข้าเรียนในวิทยาลัยและสนุกกับการโต้คลื่นอันเป็นงานอดิเรกที่ชื่นชอบโดยไม่คิดมากเรื่องอนาคต เมื่ออพาร์ทเมนท์ที่เธอย้ายเข้าใหม่เกิดเหตุไฟไหม้ เธอได้รับการช่วยเหลือจากฮินาเงชิ มินาโตะ นักผจญเพลิงอายุ 21 ปีผู้รักความเป็นธรรม ฮินาโกะถูกใจบุคลิกที่พึ่งพาได้ของมินาโตะ ทั้งคู่ผูกพันกันเมื่อมินาโตะเริ่มเรียนวิธีโต้คลื่น ทั้งคู่ใช้เวลาร่วมกันและรักกันและกัน แต่วันหนึ่งเมื่อมินาโตะโต้คลื่นระหว่างเกิดพายุก็เกิดเหตุจมน้ำเสียชีวิตระหว่างพยายามช่วยเหลือคน 
ฮินาโกะโศกเศร้าต่อการตายของฮินาโตะ แต่แล้ววันหนึ่งเธอก็พบว่ามินาโตะจะปรากฏตัวในน้ำทุกครั้งที่เธอร้องเพลง "Brand New Story" เพลงที่ทั้งคู่มักร้องด้วยกัน เริ่มแรกฮินาโกะมีความสุขที่ได้เจอกับมินาโตะอีกครั้ง แต่ภายหลังเธอก็รู้ว่ามินาโตะไม่อาจไปสู่สุคติจนกว่าฮินาโกะจะยืนหยัดได้ด้วยตนเอง
การฉาย.
ภาพยนตร์เข้าฉายในประเทศญี่ปุ่นเมื่อวันที่ 21 มิถุนายน พ.ศ. 2562 มีการประกาศว่าจะเข้าฉายในประเทศจีนในวันที่ 7 สิงหาคม พ.ศ. 2562 แต่ภายหลังได้ยกเลิกการฉายไปก่อนกำหนดฉายห้าวัน
ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
อุซามะฮ์ เฮาซาวี

อุซามะฮ์ เฮาซาวี (เกิดวันที่ 31 มีนาคม ค.ศ. 1984) เป็นอดีตนักฟุตบอลชาวซาอุดีอาระเบีย เขาเคยเล่นฟุตบอลในตำแหน่งกองหลังตัวกลาง
เฮาซาวีเริ่มต้นอาชีพกับสโมสร Al-Wehda ต่อมาได้ย้ายไปเล่นให้กับ Al-Hilal และ Al-Ahli เขาชนะเลิศโปรลีก 5 สมัย คราวน์ปรินซ์คัพ 5 สมัย และคิงส์คัพ 2 สมัย นอกจากนี้ เขายังเป็นผู้เล่นชาวซาอุดีอาระเบียคนแรกที่ได้เล่นในเบลเจียนโปรลีก
เฮาซาวีลงเล่นให้กับทีมชาติ 138 นัด ตั้งแต่ ค.ศ. 2006 ถึง 2018 เขาได้ลงแข่งขันในเอเชียนคัพ 3 ครั้ง โดยพาทีมจบอันดับรองชนะเลิศในเอเชียนคัพ 2007 นอกจากนี้ เขายังเป็นกัปตันทีมชาติในการแข่งขันฟุตบอลโลก 2018
สถิติอาชีพ.
"อัปเดต 26 ธันวาคม ค.ศ. 2018"
"สถิติล่าสุดเมื่อวันที่ 25 มิถุนายน ค.ศ. 2018"
"สถิติล่าสุดเมื่อวันที่ 25 มิถุนายน ค.ศ. 2018"
เกียรติประวัติ.
สโมสร.
Al-Hilal
Al-Ahli
เจ้าชายอ็องตวนแห่งบูร์บง-ซิซิลีทั้งสอง

เจ้าชายอ็องตวนแห่งบูร์บง-ซิซิลีทั้งสอง  ประสูติเมื่อวันที่ 20 มกราคม ค.ศ. 1929 ณ กาน จังหวัดอาลป์-มารีตีม ประเทศฝรั่งเศส เป็นพระโอรสใน เจ้าชายกาเบรียลแห่งบูร์บง-ซิซิลีทั้งสอง และ เจ้าหญิงมาร์กอซาตา อิซาเบลลา ซาทอยสกา พระชายาพระองค์แรก เป็นพระนัดดาใน เจ้าชายอัลฟอนโซ เคานต์แห่งคาแซร์ตา และพระราชปนัดดาใน พระเจ้าเฟอร์ดินานด์ที่ 2 แห่งบูร์บง-ซิซิลีทั้งสอง
เสกสมรส.
เจ้าชายอ็องตวนแห่งบูร์บง-ซิซิลีทั้งสอง ทรงเสกสมรสกับ ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933) เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
พระบุตรของพระองค์ประสูติที่เยอรมนี และยังได้รับการอบรมและศึกษาที่เยอรมนี
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค

อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค  ประสูติเมื่อวันที่ 16 ธันวาคม 2484 ณ เวือทซ์บวร์ค รัฐบาวาเรีย นาซีเยอรมนี เป็นพระโอรสลำดับที่ 5 และพระองค์เดียวใน คาร์ล เจ้าชายที่ 8 แห่งเลอเวินชไตน์-แวร์ทไฮม์-โรเซินแบร์ค และ แคโลไลน์ เดอ เคาน์ตี ริกนูน เป็นพระอนุชาใน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) พระองค์ทรงจบปริญยาโทรด้านกฎหมาย ณ มหาวิทยาลัยเวือทซ์บวร์ค หลังจากนั้นทรงทำงานในบริษัทกัลฟ์ ออยล์ หลังจากนั้นทรงออกจากบริษัท มาทรงงานในธนาคาร Merck Finck & Co.ทั้งยีงดำรงตำแหน่งสมาชิกคณะกรรมการของมูลนิธิสมเด็จพระสันตะปาปา หรือ Centesimus Annus Pro Pontifice (CAPP)
เสกสมรส.
พระองค์ทรงเสกสมรสกับ เจ้าหญิงอนาตเซียแห่งปรัสเซีย พระธิดาใน เจ้าชายฮูร์แบร์ทุสแห่งปรัสเซีย ในปี 2508 มีพระบุตรดังนี้
พระองค์ทรงดำรงพระอิสริยยศที่ เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค ในปี 2533 ภายหลังการสิ้นพระชนม์ของพระบิดา จนกระทั่งพระชายามีพระประสูติกาลพระโอรสพระองค์ใหญ่ เลโอ เลอเวินชไตน์ โดยทรงกลายเป็นเจ้าชายรัชทายาทแห่งเลอเวินชไตน์-แวร์ทไฮม์-โรเซินแบร์ค แต่แล้วเมื่อวันที่ 24 เมษายน 2553 พระโอรสพระองค์นี้ได้สิ้นพระชนม์จากระหว่างการแข่งขันชิงแชมป์ประเทศเยอรมัน ที่มีมาตั้งแต่ปี 2520
การประท้วงในแคว้นกาตาลุญญา พ.ศ. 2562

การประท้วงในสเปน พ.ศ. 2562 เกิดขึ้นที่เมือง บาร์เซโลนา แคว้นกาตาลุญญา หลังจากไม่พอใจคำตัดสินของศาลสูงสเปนที่สั่งจำคุกแกนนำของแคว้นกาตาลุญญา 9 รายเป็นระยะเวลา 9 - 13 ปี ฐานจัดลงประชามติเพื่อแบ่งแยกดินแดนโดยมิชอบด้วยกฎหมายเมื่อช่วงปลายปี พ.ศ. 2560 การประท้วงดังกล่าวการเป็นการจลาจล ผู้ประท้วงหลายร้อยคนสวมใส่หน้ากาก และขว้างปาสิ่งของใส่เจ้าหน้าที่ปราบจลาจล อีกทั้ง จุดไฟเผาถังขยะ กว่า 800 ใบ และจุดไฟเผาสิ่งของต่าง ๆ บนท้องถนน 
มีผู้เสียชีวิตที่ท่าอากาศยานบาร์เซโลนาหนึ่งราย เป็นนักท่องเที่ยว ชาวฝรั่งเศส อายุ 65 ปี เสียชีวิตจากโรคหัวใจ เนื่องจากผู้ชุมนุมปิดทางเข้าออกท่าอากาศยานบาร์เซโลนาจึงทำให้ส่งผู้ป่วยไปโรงพยาบาลไม่ได้
บรรดาผู้ชุมนุมจำนวนมากเดินทางไปชุมนุมประท้วงที่บริเวณสำนักงานของรัฐบาลสเปนตามเมืองใหญ่ ๆ หลายแห่งในแคว้นคาตาลัน อาทิ จังหวัดแยย์ดา (Lleida) จังหวัดฌิโรนา (Girona) อีกกว่า 9,000 คน โดยมีผู้ประท้วงถูกจับกุมไป 128 คน ยังมีผู้ได้รับบาดเจ็บ 62 คน เจ้าหน้าที่ตำรวจได้รับบาดเจ็บ 207 นาย และรถตำรวจถูกทำลายเสียหายไปถึง 107 คัน
การประท้วงในประเทศเอกวาดอร์ พ.ศ. 2562

การประท้วงในเอกวาดอร์ พ.ศ. 2562 เกิดในวันที่ 4 ตุลาคม พ.ศ. 2562 ส่งผลให้มีผู้เสียชีวิต 7 ราย กลุ่มผู้ชุมนุมชาวเอกวาดอร์นับพันคนได้ออกมาเคลื่อนไหวชุมนุมประท้วงตามท้องถนน เพื่อแสดงความไม่พอใจที่รัฐบาลยกเลิกอุดหนุนราคาน้ำมัน ทำให้ราคาพุ่งขึ้น 120% ก่อนที่จะเดินขบวนไปยังรัฐสภา ในกรุงกีโต โดย กลุ่มผู้ชุมนุมได้ขว้างก้อนหินและปาระเบิดใส่เจ้าหน้าที่รักษาความปลอดภัยที่ตึงกำลังรักษาความปลอดภัยเข้มรอบแนวรั้วรัฐสภา จนเป็นเหตุให้เกิดการปะทะกัน เมื่อเจ้าหน้าที่ตำรวจได้ยิงแก๊สน้ำตาใส่ผู้ชุมนุม ถือว่ารุนแรงสุดในรอบหลายปี นายมาเรีย พอลลา โรโม รัฐมนตรีมหาดไทยเอกวาดอร์ กล่าวว่า มีผู้ประท้วงถูกจับกุมตัว 19 คน โดยได้ถูกตั้งข้อหาปิดกั้นถนน ผู้ประท้วงถูกจับกว่า 570 ราย และรัฐบาลได้ประกาศสถานการณ์ฉุกเฉิน และประกาศให้มีการห้ามออกจากเคหสถานเวลาค่ำคืน และย้ายที่ทำการรัฐบาลออกจากเมืองหลวงไปที่ กัวยากิล (Guayaquil)
การประท้วงในชิลี พ.ศ. 2562

การประท้วงในชิลี พ.ศ. 2562 เกิดขึ้น ตั้งแต่วันที่ 17 ตุลาคม พ.ศ. 2562 โดยในวันที่ 18 ตุลาคม พ.ศ. 2562 ประธานาธิบดี เซบัสเตียน ปิญเญรา ประธานาธิบดีประเทศชิลี ได้ประกาศสถานการณ์ฉุกเฉินเมื่อช่วงกลางดึกของวันดังกล่าว การประท้วง มีผู้เสียชีวิต 18 ราย ศูนย์กลางอยู่ที่เมือง ซานเตียโก ก่อนหน้านี้ในช่วงต้นเดือนตุลาคมที่ผ่านมา รัฐบาลชิลีได้ประกาศขึ้นค่าโดยสารรถไฟใต้ดินในช่วงเวลาเร่งด่วนสูงสุดถึงประมาณ 1.17 ดอลลาร์สหรัฐ หรือราว 35 บาท โดยให้เหตุผลด้านการแบกรับต้นทุนพลังงานที่สูงและค่าเงินเปโซที่อ่อนตัว 
ส่งผลให้ประชาชนส่วนใหญ่เกิดความไม่พอใจ โดยเฉพาะประชาชนในกลุ่มนักศึกษาและนักเรียนไฮสคูล จนส่วนใหญ่เลือกออกมาชุมนุมประท้วงตามท้องถนนและจุดต่าง ๆ ในตัวเมือง ก่อนที่การประท้วงจะยกระดับความรุนแรงขึ้น ถึงขั้นที่บางส่วนเลือกโจมตีสถานีรถไฟใต้ดินหลายแห่ง ขว้างปาหินและสิ่งของต่าง ๆ จุดไฟเผาสถานที่ต่าง ๆ อาทิ ห้างสรรพสินค้า รวมถึงจุดไฟเผารถโดยสารประจำทางอย่างน้อย 1 คัน ปล้นสะดมร้านค้า และปิดกั้นเส้นทางจราจรหลายจุดในหลายเมืองทั่วประเทศ รัฐบาลได้ประกาศให้มีการห้ามออกจากเคหสถานเวลาค่ำคืน ในบางพื้นที่
โดยหน่วยงานที่มีหน้าที่ดูแลรถไฟใต้ดินในชิลีได้ประกาศปิดให้บริการชั่วคราวเป็นระยะเวลา 2 วัน ด้วยเหตุผลด้านความปลอดภัย พร้อมประเมินความเสียหายที่เกิดขึ้นกับทรัพย์สิน (สถานี, กล้องวงจรปิด ฯลฯ) ว่าน่าจะมีมูลค่าไม่ต่ำกว่า 700,000 ดอลลาร์สหรัฐ หรือประมาณ 21 ล้านบาท มีผู้ถูกจับกุมตัว อย่างน้อย 2600 ราย
การประท้วงและการจลาจลในประเทศอินโดนีเซีย พ.ศ. 2562

การประท้วงและการจลาจลในประเทศอินโดนีเซีย พ.ศ. 2562 เริ่มตั้งแต่วันที่ 22 พฤษภาคม พ.ศ. 2562 ภายหลังการเลือกตั้ง โดยมีรายงานว่ามีผู้ประท้วงเสียชีวิต 6 ราย ต่อมา 
ในวันที่ 23 กันยายน พ.ศ. 2562 จังหวัดปาปัว มีรายงานผู้เสียชีวิต 20 ราย เนื่องจากติดอยู่ในแผงร้านค้าที่กำลังเกิดไฟไหม้ ผู้ประท้วงหลายร้อยคนชุมนุมกันในเมืองวาเมนา และได้วางเพลิงอาคารที่ทำการของรัฐบาลและอาคารอื่นอีกหลายหลังในช่วงเช้าของวันดังกล่าว
ในวันที่ 25 กันยายน พ.ศ. 2562 สื่อท้องถิ่นรายงานว่านักศึกษาอินโดนีเซียหลายพันคนชุมนุมประท้วงครั้งใหม่ในหลายเมือง ตำรวจใช้แก๊สน้ำตาและน้ำแรงดันสูงสลายการชุมนุมในกรุงจาการ์ตาและอีกเมืองหนึ่ง เป็นการชุมนุมใหญ่ที่สุดครั้งหนึ่งนับจากนักศึกษาชุมนุมขับไล่ประธานาธิบดีซูฮาร์โตในปี 2541 วันเดียวกัน สถานเอกอัครราชทูต ณ กรุงจาการ์ตา ได้ออกประกาศเตือนให้ประชาชนชาวไทย หลีกเลี่ยงพื้นที่ชุมนุม
ในวันที่ 26 กันยายน พ.ศ. 2562 มีรายงานว่าผู้ประท้วงเสียชีวิตอีก 1 ราย 
ผู้บัญชาการตำรวจนครบาลเผยว่า การปะทะกันเมื่อวานนี้มีนักศึกษาบาดเจ็บ 265 คน ตำรวจบาดเจ็บ 39 นาย มีผู้ถูกจับกุม 94 คน บางคนมีระเบิดเพลิงด้วย การปะทะเกิดขึ้นประปรายต่อเนื่องจนถึงกลางดึก ตำรวจจะสอบสวนกลุ่มผู้ประท้วงที่ไม่ใช่นักศึกษาเรื่องทำลายข้าวของด้วย หากพิสูจน์ได้ว่าทำผิดจริงจะดำเนินการอย่างเข้มงวดและเริ่มกระบวนการทางกฎหมาย
เลโอ เลอเวินชไตน์

คาร์ล ฟรีดริช เจ้าชายรัชทายาทแห่งเลอเวินชไตน์-แวร์ทไฮม์-โรเซนเบิร์ก (30 กันยายน พ.ศ. 2509 – 24 เมษายน พ.ศ. 2553) เป็นพระโอรสในอาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์คกับเจ้าหญิงอนาสตาเซียแห่งปรัสเซีย เป็นพระนัดดาในเจ้าชายวิลเฮล์ม มกุฎราชกุมาร พระราชปนัดดาในจักรพรรดิวิลเฮ็ล์มที่ 2 แห่งเยอรมนี พระองค์ทรงเป็นนักแข่งรถที่มีชื่อเสียง โดยทรงพระนามในวงการนักแข่งว่า เลโอ เลอเวินชไตน์ โดยทรงขับรถแวน 
เสกสมรส.
เลโอ เลอเวินชไตน์ ทรงเสกสมรสกับ สเตฟานี ฟอน เบิร์นเกน เมื่อวันที่ 16 พฤษภาคม 2541 มีพระบุตรดังนี้
โดยครอบครัวของพระองค์ประทับในเลเดนเบรชท์ รัฐบาวาเรีย โดยอยู่ติดใกล้กับไร้องุ่น
การสิ้นพระชนม์.
ในช่วงรอบที่สามของการแข่งขันชิงแชมป์ทางไกล VLN ในปี 2553 รถ Aston Martin V8 Vantage ของพระองค์พลิกคว่ำและกระแทกรั้วและด้านหลังของรถของพระองค์ลุกเป็นไฟ โดยมีเจ้าหน้าที่เข้ามาถวายความช่วยเหลือ แต่ก็ไม่เป็นผล พระองค์สิ้นพระชนม์ในที่เกิดเหตุจากการดมควันมากเกินไป โดยทรงเป็นผู้ที่ 7 ที่เสียชีวิตในระหว่างการแข่งขันชิงแชมป์ประเทศเยอรมันตั้งแต่ปี 2520 พระศพถูกฝังในสุสานเชื้อพระวงศ์ที่อารามเอ็งเงิลแบร์ค Großheubach เมื่อวันที่ 30 เมษายน 2553
อาร์ชดัชเชสมาเรียแห่งออสเตรีย (ประสูติ ค.ศ. 1935-2018)

อาร์ชดัชเชสมาเรียแห่งออสเตรีย (ประสูติ ค.ศ. 1935-2018)  ประสูติเมื่อวันที่ 6 พฤศจิกายน 2478 ณ มิวนิก เป็นพระธิดาใน คาร์ล เจ้าชายที่ 8 แห่งโลเวนสไตน์-เวิร์ทเฮล์ม-โรเซนเบิร์ก และ แคโลไลน์ เดอ เคาน์ตี ริกนูน เป็นพระเชษฐภคินีของ อาล็อยส์-คอนสตันติน เจ้าชายที่ 9 แห่งโลเวนสไตน์-เวิร์ทเฮล์ม-โรเซนเบิร์ก พระมารดาของพระองค์ มีศักดิ์เป็นพระญาติของ สมเด็จพระราชินีเปาลาแห่งเบลเยียม 
เสกสมรส.
เจ้าหญิงมาเรียแห่งโลเวนสไตน์-เวิร์ทเฮล์ม-โรเซนเบิร์ก ทรงเสกสมรสกับ อาร์ชดยุกโจเซฟ อาร์พาดแห่งออสเตรีย พระโอรสใน อาร์ชดยุกโจเซฟ ฟรานซิสแห่งออสเตรีย เมื่อวันที่ 25 สิงหาคม 2499 รับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) สิ้นพระชนม์ลงเมื่อวันที่ 20 ธันวาคม 2561 สิริพระชันษา 82 ปี
การลอบสังหารอินทิรา คานธี

นายกรัฐมนตรีอินทิรา คานธีถูกลอบสังหาร เมื่อเวลา 9:29 น. วันที่ 31 ตุลาคม 1984 ที่บ้านพักของเธอบนถนนซัฟดัรจุง ในนิวเดลี เธอถูกลอบสังหารโดยองครักษ์ของเธอเอง คือ สัตวันต์ สิงห์ และ เพอันต์ สิงห์ ซึ่งเป็นผลพวงมาจากปฏิบัติการดาวน้ำเงิน การสังหารหมู่ชาวซิกข์ในวิหารทอง อมฤตสระ ซึ่งกระทำโดยกองทัพอินเดีย วิหารทองซึ่งเป็นศาสนสถานศักดิ์สิทธิ์สูงสุดของศาสนาซิกข์ได้รับความเสียหายอย่างหนัก 
การลอบสังหาร.
เวลาราว 9:20 น. ตามเวลาท้องถิ่น วันที่ 31 ตุลาคม 1984 อินทิรากำลังเดินทางไปสัมภาษณ์กับนักแสดงชาวอังกฤษ ปีเตอร์ อัสตีนอฟ ซึ่งกำลังถ่ายทำสารคดีให้กับโทรทัศน์ไอร์แลนด์ เธอเดินผ่านสวนของบ้านพักนายกรัฐมนตรีหมายเลข 1 ถนนซัฟดัรจุง (Prime Minister's Residence, No. 1 Safdarjung Road) ในนิวเดลีไปยังออฟฟิศ บ้านเลขที่ 1 ถนนอักบัร ซึ่งอยู่ติดกัน
อินทิราเดินผ่านประตูซึ่งมีองครักษ์ยืนคุ้มกันอยู่สองคน คือ สัตวันต์ และ เพอันต์ สิงห์ ทันใดนั้นเขาทั้งสองคนก็ยิงเข้าใส่อินทิรา เพอันต์ ยิงปืนสามนัดเข้าไปที่ช่องท้องของเธอ โดยใช้ปืนพกลูกโม่ขนาด .38 ตามด้วย สัตวันต์ ยิงปืน 30 นัด โดยใช้ปืนกึ่งปืนกลใส่เธอซ้ำหลังเธอล้มลงบนพื้น จากนั้นชายทั้งสองโยนอาวุธลงและ เพอันต์ได้กล่าวว่า “เราทำในสิ่งที่เราต้องทำ คุณทำในสิ่งที่คุณอยากทำ” ("I have done what I had to do. You do what you want to do.") หลังจากนั้นเพียง 6 นาที เจ้าหน้าที่ตำรวจตรวจตราพรมแดน ตาร์เสม สิงห์ ชัมวัล (Tarsem Singh Jamwal) และ ราม สราญ (Ram Saran) จับกุมและสังหารเพอันต์ ส่วน สัตวันต์ถูกจับกุมโดยองครักษ์อีกคนของอินทิรา เขาได้รับบาดเจ็บอย่างหนักจากความพยายามจะหลบหนี
เพอันต์ เป็นหนึ่งในบอดีการ์ดที่อินทิราชื่นชอบเป็นส่วนตัว เธอรู้จักกับเขามามากว่า 10 ปี ส่วน สัตวันต์ อายุเพียง 22 ปีในขณะก่อการลอบสังหาร และพึ่งได้รับแต่งตั้งเป็นองครักษ์ประจำตัวอินทิราเพียง 5 เดือนก่อนการลอบสังหาร
การเสียชีวิต.
อินทิราถูกส่งตัวไปยังสถาบันการแพทย์ออลล์อินเดีย นิวเดลี หนึ่งในกลุ่มสถาบันวิทยาศาสตร์การแพทย์ออลล์อินเดีย ในเวลา 9:30 น. แพทย์ที่ทำการผ่าตัดรักษาได้ประกาศทางการของแพทย์ออกมาเมื่อเวลา 14:20 น. ยืนยันว่าเธอได้เสียชีวิตแล้ว การวินิจฉัยสาเหตุการเสียชิวิตโดยติรัถ ทาส โดกรา ระบุว่าเธอถูกยิง 30 นัด โดยใช้ปืนกึ่งปืนกลสเตียร์ลิง (Sterling sub-machine) และปืนลูกโม่ ฆาตกรยิงปืนใส่เธอทั้งหมด 33 นัด โดนตัวเธอ 30 นัด ในจำนวนนี้ 23 นัดทะลุร่างกาย ส่วนอีก 7 นัดฝังอยู่ในร่างกาย โดกราแยกกระสุนออกมาเพื่อระบุหาอาวุธที่ใช้ยิง โดยใช้วิธีการแบบการพิจารณาบัลลิสติก (ballistic examination) กระสุนนั้นวินิจฉัยพบว่าตรงกับของอาวุธในคลังแสงของ CFSL เดลี ร่างของเธอบรรจุใส่โลงและขนขึ้นรถขนปืน (gun carriage) ผ่านไปตามถนนของเดลีในเข้าวันที่ 1 พฤศจิกายน ไปยังตีนมูรติภวัน ซึ่งเป็นที่ไว้ร่างของบิดาของอินทิรา พิธีศพจัดขึ้นในวันที่ 3 พฤศจิกายน ใกล้กับราชฆาฏ อนุสรณ์สถานของมหาตมะ คานธี ในบริเวณที่เรียกว่า “ศากติสถล” โดยมีผู้สืบตำแหน่งและบุตรชายของเธอเอง ราชีพ คานธี เป็นผู้จุดไฟเผาศพ
ผลที่ตามมา.
สี่วันหลังจากนั้น ศาสนิกชนซิกข์หลายพันคนถูกฆาตกรรมใน จลาจลต่อต้านชาวซิกข์ 1984
สัตวันต์ สิงห์ และ ผู้สมรู้ร่วมคิด เกหัร สิงห์ ถูกตัดสินประหารชีวิต ทั้งคู่ถูกประหารชีวิตในวันที่ 6 มกราคม 1989
การประท้วงในโบลิเวีย พ.ศ. 2562

การประท้วงในประเทศโบลิเวีย พ.ศ. 2562 เกิดขึ้น ในวันที่ 26 สิงหาคม พ.ศ. 2562 ที่กรุงลาปาซ เมืองหลวงของโบลิเวีย ผู้ประท้วงหลายร้อยคนเดินขบวนไปตามถนนสายต่าง ๆ แสดงความไม่พอใจความล่าช้าของรัฐบาลโบลิเวียและนานาประเทศในการดับไฟป่าที่เผาผลาญพื้นที่ป่าในโบลิเวียไปแล้วเป็นจำนวนมาก 
การประท้วงในโบลิเวีย เริ่มตึงเครียดขึ้นเมื่อ วันที่ 20 ตุลาคม พ.ศ. 2562 ภายหลังการเลือกตั้งทั่วไปในประเทศโบลิเวีย โดยมีเรื่องน่าสงสัยเกี่ยวกับการนับคะแนนเกิดขึ้น เมื่อคณะกรรมการการเลือกตั้งสูงสุดของโบลิเวียเกิดหยุดนับคะแนนกระทันหันโดยไม่มีคำอธิบายใด ๆ ข้อกล่าวหาเรื่องที่ว่าเกิดการโกงการเลือกตั้งเริ่มจะเสียงดังขึ้นเรื่อย ๆ
วันที่ 22 ตุลาคม พ.ศ. 2562 ผู้ประท้วงจากฝ่ายค้านจุดไฟเผาสำนักงานคณะกรรมการการเลือกตั้งในเมืองซูเครและเมืองโปโตซีในภาคตะวันตกเฉียงใต้ของประเทศ รองประธานกรรมการการเลือกตั้ง อันโตนิโอ คอสตาส ประกาศลาออกจากตำแหน่ง ผู้ประท้วงไม่พอใจคะแนนผลการเลือกตั้งที่ส่งผลให้ได้ประธานาธิบดีคนเดิม การประท้วงยังคงดำเนินอยู่ในปัจจุบัน ผู้ประท้วงยังแต่งหน้าเป็น โจ๊กเกอร์ ในการประท้วงการนับคะแนนดังกล่าว
วันที่ 25 ตุลาคม พ.ศ. 2562 ที่กรุงลาปาซ เมืองหลวงของโบลิเวีย มีการประท้วงครั้งใหญ่ผู้ประท้วงปิดถนนในกรุงลาปาซ
เฟร์นันโด คามาโช ผู้นำองค์กรประชาสังคมในเมืองซานตากรุซเดลาซิเอร์รา เมืองใหญ่อันดับ 2 ของประเทศลาตินอเมริกาแห่งนี้ เรียกร้องให้ประชาชนนัดหยุดงานตั้งแต่เที่ยงวันอังคารตามเวลาท้องถิ่น โดยคาดว่าระบบขนส่งและธุรกิจจะปิดทำการตามการเรียกร้อง
ในวันที่ 31 ตุลาคม พ.ศ. 2562 มีผู้ประท้วงเสียชีวิต 2 ราย ที่ เมือง มอนเตโร ห่างจาก ซานตากรุซเดลาซิเอร์รา ไปทางเหนือราว 60 กิโลเมตร มีจำนวนผู้บาดเจ็บ 140 ราย
ในวันที่ 7 พฤศจิกายน พ.ศ. 2562 การประท้วงผลการเลือกตั้งประธานาธิบดีโบลิเวียกลายเป็นเหตุการณ์รุนแรง ที่เมืองวินโต โกชาบัมบา มีการวางเพลิงเผาศาลากลาง ส่วนที่เมืองกิลลาคอลโลซึ่งอยู่ใกล้กันก็เกิดความรุนแรง และมีผู้เสียชีวิตไป 1 คน กลุ่มผู้ชุมนุมทำร้ายร่างกาย นาง แพทริเซีย อาร์เซ นายกเทศมนตรีหญิง เมืองวินโต
ในวันที่ 9 พฤศจิกายน พ.ศ. 2562 ผู้ชุมนุมปิดสถานีโทรทัศน์ 2 ช่อง ต่อมา วันที่ 11 พฤศจิกายน พ.ศ. 2562 ประธานาธิบดีประเทศโบลิเวียประกาศลาออก รวมผู้เสียชีวิต 3 ราย
ก่อนหน้านี้ การประท้วงในประเทศโบลิเวีย ที่เกิดขึ้นใน วันที่ 27 พฤษภาคม พ.ศ. 2561 เป็นการประท้วงต่อต้านรัฐบาลโบลิเวีย โดยผู้ประท้วง ปะทะกับตำรวจปราบจลาจล ในเมือง โกชาบัมบา จนมีผู้เสียชีวิต 1 ราย ในวันที่ 28 พฤษภาคม พ.ศ. 2561 ได้แก่ นาย โจนาธาน กิสเป้ โดยรัฐบาลกล่าวว่า นาย โจนาธาน กิสเป้ เสียชีวิตจากพลุขนาดใหญ่ของกลุ่มผู้ประท้วง แต่ ทางกลุ่มผู้ประท้วงซึ่งส่วนใหญ่เป็นนักศึกษากล่าวว่าเขาเสียชีวิตจากกระสุนปืนของตำรวจ
นากาจิมะ บี6เอ็น

นากาจิมะ บี6เอ็น  เป็นเครื่องบินทิ้งระเบิดตอร์ปิโดบนเรือบรรทุกเครื่องบินของกองทัพเรือจักรวรรดิญี่ปุ่นในช่วงปลายสงครามโลกครั้งที่สอง โดยมาแทนที่นากาจิมะ บี5เอ็น
กรัมแมน TBF อเวนเจอร์

กรัมแมน TBF อเวนเจอร์ (Grumman TBF Avenger) เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์
คุณลักษณะ (ทีบีเอฟ อเวนเจอร์).
ลักษณะทั่วไป* ลูกเรือ: 3
ศักยภาพ
อาวุธ
แฟร์รี่ย์ ซอร์ดฟิช

แฟร์รี่ย์ ซอร์ดฟิช  เป็นเครื่องบินทิ้งระเบิดตอร์ปิโดของสหราชอาณาจักรในสงครามโลกครั้งที่สอง ออกแบบโดยแฟร์รี่ย์เอวิเอชันคอมปะนี ถูกนำมาใช้ในยุทธนาวีที่ตารันโต
นครินทร์ เมฆไตรรัตน์

ศาสตราจารย์ นครินทร์ เมฆไตรรัตน์ (เกิด 28 กรกฎาคม พ.ศ. 2501) เป็นนักรัฐศาสตร์ชาวไทย ปัจจุบันดำรงตำแหน่งเป็นประธานศาลรัฐธรรมนูญไทย อดีตกรรมาธิการยกร่างรัฐธรรมนูญ และอดีตสมาชิกสภาร่างรัฐธรรมนูญ
ตำแหน่งทางวิชาการ.
วันที่ 17 กุมภาพันธ์ พ.ศ. 2554 ได้รับโปรดเกล้าฯ ให้ดำรงตำแหน่ง ศาสตราจารย์ ในสาขาวิชาการเมืองการปกครอง สังกัดคณะรัฐศาสตร์ มหาวิทยาลัยธรรมศาสตร์
ตุลาการศาลรัฐธรรมนูญ.
เมื่อวันที่ 11 กันยายน พ.ศ. 2558 คณะกรรมการสรรหาตุลาการศาลรัฐธรรมนูญ ได้พิจารณาเลือกตุลาการศาลรัฐธรรมนูญ จากผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น ซึ่งมีความรู้ความเชี่ยวชาญด้านการบริหารราชการแผ่นดินอย่างแท้จริง ภายหลังพิจารณาแล้ว ที่ประชุมลงมติเลือกศาสตราจารย์นครินทร์ เมฆไตรรัตน์ เป็นผู้ได้รับการเสนอชื่อให้ดำรงตำแหน่งตุลาการศาลรัฐธรรมนูญ จากนั้นได้นำเสนอชื่อต่อสภานิติบัญญัติแห่งชาติ มีการประชุมและลงคะแนนลับ เมื่อวันที่ 9 ตุลาคม พ.ศ. 2558 โดยที่ประชุมสภานิติบัญญัติแห่งชาติ ลงมติให้ความเห็นชอบ 158 เสียง ไม่ให้ความเห็นชอบ 6 เสียง
จากนั้นมีพระบรมราชโองการ โปรดเกล้าฯ แต่งตั้งให้นายนครินทร์ เมฆไตรรัตน์ ดำรงตำแหน่งตุลาการศาลรัฐธรรมนูญ เมื่อวันที่ 16 พฤศจิกายน พ.ศ. 2558
ต่อมา วันที่ 19 มีนาคม 2567 ได้มีพระบรมราชโองการโปรดเกล้าโปรดกระหม่อมให้ ศ.ดร. นครินทร์ เมฆไตรรัตน์ เป็นประธานศาลรัฐธรรมนูญ นับเป็นประธานศาลรัฐธรรมนูญคนแรกที่มีที่มาจาก
วิสเซรา

เนลสัน ฟราเซียร์ จูเนียร์ (Nelson Frazier Jr.; 14 กุมภาพันธ์ ค.ศ. 1971 – 18 กุมภาพันธ์ ค.ศ. 2014) เป็นนักมวยปล้ำอาชีพชาวอเมริกันที่ปล้ำในสมาคม World Wrestling Federation/World Wrestling Entertainment (WWF/WWE) ในช่วงปี 1990 และ 2000 ภายใต้ชื่อ เมเบิล (Mabel), วิสเซรา (Viscera) และ บิ๊ก แดดดี วี (Big Daddy V) อดีตแชมป์ WWF World Tag Team Champion และ WWF Hardcore Champion ผู้ชนะ King of the Ring ปี 1995
ศาสนาในประเทศมาเลเซีย

ประเทศมาเลเซียถือเป็นดินแดนพหุวัฒนธรรม โดยมีศาสนาอิสลามเป็นศาสนาประจำชาติ จากการสำรวจสำมะโนครัวประชากร พ.ศ. 2563 พบว่าประชากรส่วนใหญ่นับถือศาสนาอิสลามร้อยละ 63.5 ศาสนาพุทธร้อยละ 18.7 ศาสนาคริสต์ร้อยละ 9.1 ศาสนาฮินดู 6.1 และศาสนาอื่น ๆ กับไม่ให้ข้อมูลร้อยละ 2.7 กลุ่มศาสนาอื่น ๆ ได้แก่ วิญญาณนิยม, ศาสนาพื้นเมือง, ศาสนาซิกข์, ศาสนาบาไฮ และระบบความเชื่ออื่น ๆ รัฐซาราวัก รัฐปีนัง และดินแดนสหพันธ์กัวลาลัมเปอร์มีประชากรส่วนใหญ่ที่ไม่ใช่มุสลิม มีประชากรจำนวนไม่มากที่ไม่เชื่อในพระเจ้า รัฐถูกวิพากษ์วิจารณ์จากองค์กรสิทธิมนุษยชนเกี่ยวกับการเลือกปฏิบัติต่อผู้ไม่เชื่อในพระเจ้า คณะรัฐมนตรีคนบางกล่าวไว้ว่า "เราจะไม่ถูกกฎเกณฑ์ศาสนาอื่น ๆ มาบังคับเราได้ตราบใดที่เราไม่ได้นับถือศาสนานั้น" (the freedom of religion is not the freedom from religion)
ศาสนาอิสลามในประเทศมาเลเซียนับถือนิกายซุนนีสำนักชาฟีอีเป็นหลัก ส่วนนิกายอื่นโดยเฉพาะนิกายชีอะฮ์จะถูกรัฐบาลจำกัดอย่างเข้มงวด รัฐธรรมนูญมาเลเซียระบุว่าเป็นรัฐโลกวิสัยและให้เสรีภาพในการนับถือศาสนา แต่ในขณะเดียวกันก็ไว้บัญญัติว่าศาสนาอิสลามเป็น "ศาสนาของสหพันธรัฐ" เป็นอัตลักษณ์ของสังคมมาเลเซีย
ชาวมาเลเซียเชื้อสายจีนโดยมากนับถือศาสนาพุทธนิกายมหายานและศาสนาพื้นบ้านจีน (รวมถึงลัทธิเต๋าและลัทธิขงจื๊อ) ขณะที่ชาวมาเลเซียเชื้อสายสยามแถบรัฐทางเหนือนับถือนิกายเถรวาท และชาวมาเลเซียเชื้อสายอินเดียโดยมากนับถือศาสนาฮินดู ส่วนศาสนาคริสต์มีอิทธิพลมากแถบมาเลเซียตะวันออกโดยไม่ยึดติดกับชาติพันธุ์ใด ๆ อย่างไรก็ตามแม้ชาติพันธุ์จะต่างกัน แต่การยอมรับความต่างทางศาสนานั้นมีอยู่ระดับหนึ่ง
ประชากรศาสตร์.
ศาสนาในประเทศมาเลเซีย (2563)
<templatestyles src="Legend/styles.css" />   อิสลาม
 (63.5%)<templatestyles src="Legend/styles.css" />   พุทธ
 (18.7%)<templatestyles src="Legend/styles.css" />   คริสต์
 (9.1%)<templatestyles src="Legend/styles.css" />   ฮินดู
 (6.1%)<templatestyles src="Legend/styles.css" />  อื่น ๆ (0.9%)<templatestyles src="Legend/styles.css" />   ไม่มี
 (1.8%)
ประเทศมาเลเซียเป็นแหล่งรวมศาสนาหลักของโลกเอาไว้ ข้อมูลต่อไปนี้เป็นข้อมูลการสำรวจสำมะโนครัวประชากรรายปี:
ชาวมาเลเซียเชื้อสายมลายูทุกคนจะต้องนับถือศาสนาอิสลามตามกฎหมาย ขณะที่ชาวมาเลเซียเชื้อสายจีนนับถือศาสนาพุทธนิกายมหายานหรือศาสนาพื้นบ้านจีน (เช่น ลัทธิเต๋า ลัทธิขงจื๊อ การบูชาบรรพบุรุษ หรือศาสนาเกิดใหม่อื่น ๆ) เป็นส่วนใหญ่ จากการสำรวจสำมะโนครัวประชากร พ.ศ. 2553 พบว่า ชาวมาเลเซียเชื้อสายจีนส่วนใหญ่นับถือศาสนาพุทธร้อยละ 83.6 ศาสนาพื้นบ้านจีนร้อยละ 3.4 และศาสนาคริสต์ร้อยละ 11.1 อย่างไรก็ตามจำนวนผู้นับถือศาสนาพุทธและพื้นบ้านจีนอาจจะสูงกว่านี้เพราะชาวจีนส่วนใหญ่นับถือศาสนาทั้งสองปะปนกัน
กลุ่มชนภูมิบุตรที่ไม่ใช่ชาวมลายูนับถือศาสนาคริสต์ร้อยละ 46.5 นอกนั้นนับถือศาสนาอิสลามร้อยละ 40.4 ชนพื้นเมืองหลายเผ่าในมาเลเซียตะวันออกเข้ารีตศาสนาคริสต์มากขึ้น แต่ศาสนาคริสต์เผยแผ่ไปในคาบสมุทรมลายูได้ยากยิ่ง
ความสัมพันธ์ไทย–อิสราเอล

ความสัมพันธ์ไทย–อิสราเอล หมายถึงความสัมพันธ์ทางการทูตและวัฒนธรรมระหว่างราชอาณาจักรไทยกับรัฐอิสราเอล ทั้งสองประเทศมีความสัมพันธ์อย่างเป็นทางการตั้งแต่เดือนมิถุนายน พ.ศ. 2497 สถานเอกอัครราชทูตอิสราเอลในกรุงเทพมหานครได้รับการก่อตั้งขึ้นใน พ.ศ. 2501 และตั้งแต่ พ.ศ. 2539 ประเทศไทยได้มีสถานเอกอัครราชทูตในเทลอาวีฟ ประเทศไทยและอิสราเอลมีความสัมพันธ์ที่ใกล้ชิดและเป็นมิตรต่อกัน รวมถึงให้ความร่วมมือในหลายสาขา ความสัมพันธ์ระหว่างประชาชนกับประชาชนระหว่างสองประเทศก็ดีเช่นกัน ในขณะที่คนไทยหลายพันคนทำงานในอิสราเอล ชาวอิสราเอลหลายล้านคนก็มาเยี่ยมเยียนและเยี่ยมชมประเทศไทยอย่างต่อเนื่อง
ประวัติ.
เมื่อวันที่ 28 ธันวาคม พ.ศ. 2515 หน่วยจู่โจมสี่คนของกลุ่มก่อการร้ายปาเลสไตน์แบล็กเซปเทมเบอร์ได้บุกเข้าสถานเอกอัครราชทูตอิสราเอลในกรุงเทพมหานคร และจับเอกอัครราชทูตรวมถึงผู้มาเยือนของเขาหลายคนเป็นตัวประกัน ส่วนสมาชิกรัฐบาลไทยสองคน ได้แก่ ทวี จุลละทรัพย์ และชาติชาย ชุณหะวัณ ผู้ดำรงตำแหน่งรัฐมนตรีว่าการกระทรวงต่างประเทศและได้เป็นนายกรัฐมนตรีใน พ.ศ. 2531 พร้อมด้วยเอกอัครราชทูตอียิปต์ประจำประเทศไทย มุสตาฟา เอล อัสซาวี ได้เจรจาต่อรองการปล่อยตัวตัวประกัน และเสนอตัวเองรวมถึงเจ้าหน้าที่ไทยคนอื่น ๆ อีกหลายคนเพื่อเป็นการประกันความปลอดภัยของผู้ก่อการร้ายในกรุงไคโร จากนั้นนายกรัฐมนตรี โกลดา เมอีร์ ของอิสราเอลได้กล่าวยกย่องรัฐบาลไทยในด้านการเจรจาต่อรองเพื่อยุติวิกฤตการณ์ที่ไร้เลือด
ในเดือนมกราคม พ.ศ. 2547 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเปิดฟาร์มทดลองเทคโนโลยีการเกษตรไทย–อิสราเอลเพื่อการชลประทานพืชเศรษฐกิจมูลค่าสูงที่มหาวิทยาลัยขอนแก่น นอกจากนี้ มีหอการค้าไทย–อิสราเอล, มูลนิธิชมรมไทย-อิสราเอล รวมถึงชุมชนเล็ก ๆ ของชาวอิสราเอลที่อาศัยอยู่ในประเทศไทย
หลังจากเหตุการณ์น้ำท่วมใน พ.ศ. 2554 อิสราเอลได้ส่งผู้เชี่ยวชาญด้านการจัดการน้ำมายังประเทศไทย ซึ่งสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี มีส่วนเกี่ยวข้องในการส่งเสริมความร่วมมือทางวิทยาศาสตร์ระหว่างสองประเทศ
ใน พ.ศ. 2555 ทั้งสองประเทศได้ลงนามในข้อตกลงการค้า
ประเทศไทยยอมรับปาเลสไตน์ใน พ.ศ. 2555 ครั้นในช่วงความขัดแย้งอิสราเอล–กาซา พ.ศ. 2557 รัฐบาลไทยสนับสนุนการแก้ปัญหาความขัดแย้งอย่างสันติและเรียกร้องให้ทั้งสองฝ่ายแสดงความยับยั้งชั่งใจ โดยระบุเพิ่มเติมว่าจะให้การสนับสนุนทั้งอิสราเอลและปาเลสไตน์ต่อไป แต่จะไม่ให้อภัยต่อกรณีของผู้ก่อการร้ายทั้งสองฝ่าย 
ประเทศไทยเป็นหนึ่งในแหล่งท่องเที่ยวชั้นนำสำหรับชาวอิสราเอล และประเทศอิสราเอลเป็นที่นิยมอย่างมากสำหรับแรงงานไทย ชาวไทยกว่า 20,000 คนมีงานทำในอิสราเอลในด้านการเกษตรรวมถึงในร้านอาหารเอเชียในฐานะคนครัว พวกเขาทำงานอย่างถูกกฎหมายภายใต้การอุปถัมภ์ของข้อตกลงทวิภาคีระหว่างไทย–อิสราเอล โดยความร่วมมือไทย-อิสราเอล เพื่อการจัดหางาน (TIC)
เมื่อเดือนกันยายน พ.ศ. 2557 ทั้งสองประเทศได้ลงนามในข้อตกลงความร่วมมือ
ส่วนในเดือนกรกฎาคม ค.ศ. 2558 อิสราเอลและไทยได้ลงนามในข้อตกลงความร่วมมือทางการแพทย์
รวมถึงคณะผู้แทนจากสมาคมอุตสาหกรรมไทยได้เดินทางเยือนประเทศอิสราเอลใน พ.ศ. 2558
คนไทยโดยทั่วไปไม่ได้สนใจต่อความขัดแย้งระหว่างอิสราเอลกับปาเลสไตน์ แต่ชนหมู่น้อยชาวมุสลิมในประเทศเกือบสี่ล้านโดยทั่วไปจะเห็นใจต่อปาเลสไตน์
ในเดือนมิถุนายนและกรกฎาคม พ.ศ. 2561 หน่วยคอมมานโดและเทคโนโลยีของอิสราเอลได้ให้การสนับสนุนหน่วยซีลของไทยในช่วงภารกิจปฏิบัติการค้นหาและกู้ภัยถ้ำหลวง ซึ่งได้รับการประชาสัมพันธ์อย่างมาก ปฏิบัติการดังกล่าวประสบความสำเร็จอย่างสมบูรณ์ โดยสามารถช่วยชีวิตทีมฟุตบอลไว้ได้ทั้งหมด
อาร์ชดยุกโจเซฟ อาร์พาดแห่งออสเตรีย

อาร์ชดยุกโจเซฟ อาร์พาดแห่งออสเตรีย  ประสูติเมื่อวันที่ 8 กุมภาพันธ์ 2476 ณ บูคาเรสต์ เป็นพระโอรสลำดับที่ 4 และพระองค์แรกใน อาร์ชดยุกโจเซฟ ฟรานซิสแห่งออสเตรีย และ เจ้าหญิงแอนน์แห่งแซกโซนี (ประสูติ ค.ศ. (1903–1976) ทรงมีศักดิ์เป็นพระญาติใน อาร์ชดัชเชสจิเซลาแห่งออสเตรีย และ เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต ทางสายพระบิดา และทาวสายพระมารดานั้น ทรงเป็นพระราชนัดดาใน พระเจ้าเฟรเดอริก ออกัสตุสที่ 3 แห่งแซกโซนี พระมหากษัตริย์รัชกาลสุดท้ายของราชอาณาจักรแซกโซนี ด้านการศึกษา ทรงเรียนจบปริญญาสาขาเศรษฐศาสตร์จาก มหาวิทยาลัยลิสบอน 
เสกสมรส.
อาร์ชดยุกโจเซฟ อาร์พาดแห่งออสเตรีย ทรงเสกสมรสกับ อาร์ชดัชเชสมาเรียแห่งออสเตรีย (ประสูติ ค.ศ. 1935-2018) เมื่อวันที่ 25 สิงหาคม 2499 พระชายารับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดยุกโจเซฟ อาร์พาดแห่งออสเตรียทรงมีพระอาการประชวรเนืองๆ ก่อนจะสิ้ยพระชนม์ลงเมื่อวันที่ 30 เมษายน 2560 สิริพระชันษา 84 ปี
สะพานอุบลรัตน์

สะพานอุบลรัตน์ เป็นสะพานข้ามคลองคูเมืองเดิม เชื่อมถนนอัษฎางค์และถนนราชินี ตั้งอยู่ระหว่างแขวงพระบรมมหาราชวังกับแขวงบูรพาภิรมย์ เขตพระนคร กรมศิลปากรประกาศขึ้นทะเบียนโบราณสถาน เมื่อปี พ.ศ. 2531
เดิมรู้จักในชื่อ สะพานหัวตะเฆ่ หรือ สะพานหัวจรเข้ เนื่องจากราวสะพานเดิมทำเป็นรูปจระเข้ สร้างขึ้นในปี พ.ศ. 2455 ในรัชสมัยรัชกาลที่ 6 สร้างขึ้นเป็นที่ระลึกแด่พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระอรรคชายาเธอในรัชกาลที่ 5 ในโอกาสพระราชทานเพลิงศพ ณ พระเมรุท้องสนามหลวงในปี ร.ศ. 132 แต่หลังจากได้รับพระราชทานทรัพย์แล้ว ถ้าก่อสร้างสะพานขึ้นใหม่ทั้งหมดจะไม่ทันกำหนดการพระเมรุ จึงเลือกที่จะสร้างแทนสะพานเก่าซึ่งคือ สะพานหัวจระเข้ มีพิธีเปิดสะพานเมื่อวันที่ 27 เมษายน พ.ศ. 2456
ลักษณะเป็นสะพานคอนกรีตเสริมเหล็ก มีความกว้าง 8.5 เมตร ยาว 25.0 เมตร ทางเท้ากว้างด้านละ 1.7 เมตร ราวสะพานสูง 1.5 เมตร มีผังโค้งเป็นครึ่งวงกลม ลูกกรงปูนปั้นเป็นลูกมะหวดกลม พนักเหนือลูกกรงประดับด้วยลายดาราแบบไทย มีแผ่นจากรึกชื่อสะพานและปีพุทธศักราช 2455 อยู่กึ่งกลางราวสะพานทั้งสองข้าง ทั้งด้านนอกและด้านในทั้งสองข้าง มีลายดอกอุบลในกรอบสีเหลี่ยมประดับอยู่ในแผ่นจารึก
นูรฮายัต ฮิชัคมอซาร์

นูรฮายัต ฮิชัคมอซาร์ (4 ตุลาคม ค.ศ. 1983 –) เจ้าของฉายา พีรานเซส เซนา (หมายถึง เจ้าหญิงนักรบซีนา) เป็นนักต่อสู้สายมวยสากล, มวยไทย และวูซูหญิงชาวตุรกี เธอเป็นสมาชิกของสโมสรกีฬาสตาร์อะคาเดมีในอาดานา ที่ซึ่งเธอได้รับการฝึกโดยฮาคาน ชาฮาเด
ชีวิตช่วงต้น.
เธอเกิดเมื่อวันที่ 4 ตุลาคม ค.ศ. 1983 ที่อาดานาในฐานะลูกคนที่สองของพี่น้องสี่คน ด้วยแรงบันดาลใจจากลุงของเธอที่เป็นนักมวยสากล นูรฮายัต ฮิชัคมอซาร์ เริ่มการฝึกฝนมวยในปี ค.ศ. 1995 หลังจากต่อสู้กับมวยสมัครเล่นมาหลายปี เธอก็หันมาสนใจวูซู กระทั่งในปี ค.ศ. 2004 เธอเริ่มเอาดีด้านมวยไทย
หลังสำเร็จการศึกษาจากไฮสกูล เธอได้เข้าเรียนที่มหาวิทยาลัยกาซี ในอังการา และได้รับปริญญาด้านกีฬาและพลศึกษาในปี ค.ศ. 2002 หลังจากหลายปีของการว่างงาน เธอได้มาเป็นครูโรงเรียนมัธยมศึกษาในอิสตันบูล
เมื่อถามเกี่ยวกับชื่อเล่นของเธอ เธอได้แสดงความคิดเห็น: มีคำพูดที่ว่า "นักมวยปล้ำที่ดีทำให้หูของเขายังคงอยู่ และนักมวยที่ดีทำให้จมูกของเขายังคงอยู่" ซึ่งฉันสามารถรักษาใบหน้าของฉันไม่ให้ด่างพร้อยจนถึงตอนนี้ ในการแข่งขันที่ประเทศฮังการี คู่ชกชาวรัสเซียตั้งชื่อฉันว่า "เจ้าหญิงนักรบซีนา" และตอนนี้สามีของฉันเองก็เรียกฉันว่า "ซีนา" เช่นกัน
ครอบครัว.
เมื่อวันที่ 16 กันยายน ค.ศ. 2010 นูรฮายัต ฮิชัคมอซาร์ แต่งงานกับนักสู้เค-วัน แอร์ฮาน เดนิซ (เจ้าของฉายาพิตบูลโจมตี) ซึ่งเป็นแชมป์คิกบ็อกซิงชาวตุรกีและอดีตเทรนเนอร์ของเธอ
พัฒนาการของสมองมนุษย์

เริ่มจากปฏิสนธิ.
งานศึกษาต่าง ๆ ได้ระบุว่า มีโครงสร้างปฐมภูมิ 3 อย่างที่เกิดในสัปดาห์ที่ 6 ในครรภ์
คือ สมองส่วนหน้า สมองส่วนกลาง สมองส่วนหลัง (hindbrain) ซึ่งเรียกอีกอย่างหนึ่งว่า prosencephalon, mesencephalon และ rhombencephalon ตามลำดับ
โครงสร้างทุติยภูมิ 5 ส่วนจะเกิดจากโครงสร้างปฐมภูมิในสัปดาห์ที่ 7
คือ telencephalon, diencephalon, mesencephalon, metencephalon และ myelencephalon 
โพรงสมองข้าง โพรงสมองที่สาม ท่อน้ำสมอง และโพรงสมองที่สี่ทั้งส่วนบนส่วนล่างที่พบในผู้ใหญ่เกิดจากโครงสร้างทุติยภูมิเหล่านั้น
รอยพับแรกในสมองจะเกิดในช่วงระหว่างสัปดาห์ที่ #เปลี่ยนทาง 
วัยเด็กและวัยรุ่น.
เนื้อขาวของเปลือกสมองจะเพิ่มขึ้นจากวัยเด็ก #เปลี่ยนทาง จนถึงวัยรุ่น #เปลี่ยนทาง มากที่สุดในสมองกลีบหน้าและกลีบข้าง
เนื้อเทาในสมองกลีบหน้าและกลีบข้างสำหรับหญิงจะถึงจุดสูงสุดราว ๆ #เปลี่ยนทาง และในกลีบขมับราว ๆ #เปลี่ยนทาง (โดยส่วนบนคือ superior จะพัฒนาช้าสุด) ดังนั้น ในหญิง เนื้อเทาจึงได้เจริญเต็มที่เมื่อถึงอายุราว #เปลี่ยนทาง 
สำหรับชาย เนื้อเทาจะเจริญเต็มที่เมื่อถึงอายุ #เปลี่ยนทาง 
ตามการเสียเนื้อเทา (grey matter loss) บริเวณรับความรู้สึกและบริเวณสั่งการจะโตเต็มที่ก่อน แล้วตามด้วยบริเวณสมองส่วนอื่น ๆ
พัฒนาการสมองมนุษย์จะดำเนินไปถึงจนกระทั่งอายุราว 20
จนถึง #เปลี่ยนทาง 
เชิงอรรถและอ้างอิง.
<templatestyles src="Reflist/styles.css" />
ลูทีน

ลูทีน  เป็นสารกลุ่มแคโรทีนอยด์และแซนโทฟิลล์ ลักษณะเป็นของแข็งสีแดงส้ม ไม่ละลายน้ำ มีมวลโมเลกุล 568.9 g/mol ลูทีนเป็นไอโซเมอร์กับซีอาแซนทินโดยมีสูตรเคมีเหมือนกันคือ C40H56O2 นอกจากนี้ยังมีโครงสร้างที่มีอะตอมคาร์บอน 40 อะตอมและวงแหวนที่ปลายเหมือนกัน แต่ต่างกันตรงตำแหน่งของพันธะคู่ที่วงแหวน ทำให้ลูทีนมีตำแหน่งไครัล 3 ตำแหน่ง ในขณะที่ซีอาแซนทินมี 2 ตำแหน่ง ชื่อลูทีนมาจากคำภาษาละติน luteus แปลว่า สีเหลือง
ลูทีนสามารถสังเคราะห์ได้ในพืชโดยมีสารตั้งต้นมาจากเดลตา-แคโรทีน พืชใช้ลูทีนในการปรับกลไกการรับแสงระหว่างการสังเคราะห์แสง มนุษย์ได้รับลูทีนจากการทานพืช เมื่อรับลูทีนซึ่งเป็นแคโรทีนอยด์ที่ละลายในไขมันเข้าไป ลูทีนจะผ่านระบบย่อยอาหารไปพร้อมกับลิพิดอื่น ๆ เช่น คอเลสเตอรอล ฟอสโฟลิพิดหรือกรดไขมันอิสระ ก่อนจะถูกดูดซึมที่ลำไส้เล็กผ่านเอนเทอโรไซต์ ลูทีนเป็นหนึ่งในสารแคโรทีนอยด์สองชนิดที่พบเฉพาะในตา โดยพบมากบริเวณจุดเหลืองจอตา (macula lutea) ซึ่งเป็นพื้นที่วงรีใกล้กับกลางจอตา
ลูทีนเป็นสารต้านอนุมูลอิสระที่พบในอาหารหลายชนิด ได้แก่ คะน้า ปวยเล้ง บรอกโคลี ผักกาดหอม หน่อไม้ฝรั่ง ถั่วลันเตา ข้าวโพด ฟักทอง มะเขือเทศ และไข่แดง เมื่อใช้เป็นวัตถุเจือปนอาหาร ลูทีนจะมีเลขอีคือ E161b มีงานวิจัยบางส่วนรายงานว่าลูทีนช่วยบำรุงสายตา ลดความเสี่ยงเป็นต้อกระจก และโรคจุดภาพชัดของจอตาเสื่อม
นิปปงโปรเฟสชันแนลเบสบอล

นิปปงโปรเฟสชันแนลเบสบอล ("Nippon Yakyū Kikō") ย่อว่า เอ็นพีบี (NPB) เป็นลีกเบสบอลสูงสุดของประเทศญี่ปุ่น ก่อตั้งในปี ค.ศ. 1950 โดยมาแทนที่เจแปนเบสบอลลีก (1936–1949)
ทีม.
<section begin=labelmap />
Giants
Dragons
Swallows
Buffaloes
BayStars
Hawks
Marines
Fighters
Eagles
Tigers
Lions
Carp
<section end=labelmap />
ทาเกโอะ ฟูกูดะ

ทาเกโอะ ฟูกูดะ (14 มกราคม ค.ศ. 1905 – 5 กรกฎาคม ค.ศ. 1995) เป็นนักการเมืองญี่ปุ่นที่เป็นนายกรัฐมนตรีญี่ปุ่นใน ค.ศ. 1976 ถึง 1978
ฟูกูดะเกิดที่จังหวัดกุมมะและเข้าศึกษาที่มหาวิทยาลัยจักรวรรดิโตเกียว เขาเคยดำรงตำแหน่งเจ้าหน้าที่กระทรวงการคลังเป็นเวลาสองทศวรรษ ก่อนเข้าเล่นการเมือง เขาได้รับเลือกให้เป็นสมาชิกรัฐสภาครั้งแรกใน ค.ศ. 1952 และดำรงตำแหน่งรัฐมนตรีว่าการกระทรวงเกษตร ป่าไม้ และประมงใน ค.ศ. 1959–1960 ภายใต้คณะรัฐมนตรีของโนบูซูเกะ คิชิ เป็นหัวหน้าฝ่ายกิจการการเมืองของพรรคภายใต้การนำของฮายาโตะ อิเคดะ และเป็นรัฐมนตรีว่าการกระทรวงการคลัง (1965–1966, 1968–1971) กับรัฐมนตรีว่าการกระทรวงการต่างประเทศ (1971–1972) ในคณะรัฐมนตรีเอซากุ ซาโต แล้วกลายเป็นคนในอารักขาของเขา ชีวิตทางการเมืองของฟูกูดะเต็มไปด้วยการแข่งขันกับคาคูอิ ทานากะ ผู้ดำรงตำแหน่งนายกรัฐมนตรีต่อจากซาโตใน ค.ศ. 1972 และฟูกูดะทำหน้าที่เป็นรัฐมนตรีว่าการกระทรวงการคลังในสมัยของเขาเมื่อ ค.ศ. 1973 ถึง 1974 ตอนขึ้นเป็นนายกรัฐมนตรีใน ค.ศ. 1976 ฟูกูดะกำหนดหลักการฟูกูดะ ซึ่งให้คำมั่นว่าจะไว้วางใจและร่วมมือกับประเทศต่าง ๆ ในเอเชีย และลงนามสนธิสัญญาสันติภาพและมิตรภาพระหว่างญี่ปุ่นและจีนใน ค.ศ. 1978 หลังจากนั้น มาซาโยชิ โอฮิระขึ้นดำรงตำแหน่งนายกรัฐมนตรีต่อจากเขาใน ค.ศ. 1978
ยาซูโอะ ฟูกูดะ ลูกชายของเขา ดำเนินตามรอยเท้าของพ่อด้วยการเป็นนักการเมืองและดำรงตำแหน่งนายกรัฐมนตรีใน ค.ศ. 2007 ถึง 2008
ชีวิตช่วงต้นและอาชีพราชการ.
ฟูกูดะเกิดในหมู่บ้านคาเนโกะในจังหวัดกุมมะ (ปัจจุบันคือนครทากาซากิ) ในวันที่ 14 มกราคม ค.ศ. 1905 โดยเป็นลูกชายคนที่สองในครอบครัวซามูไรเก่าแก่ที่เคยเป็นกำนันหมู่บ้านในยุคเอโดะ พ่อ ปู่ และพี่ชายต่างได้ดำรงตำแหน่งนายกประจำคาเนโกะ ฟูกูดะเป็นนักเรียนที่มีพรสวรรค์ไปต่อที่ First Higher School ในโตเกียว จากนั้นจึงศึกษาต่อด้านกฎหมายที่มหาวิทยาลัยจักรวรรดิโตเกียว เขาได้คะแนนในการสอบรับราชการสูงสุด และเข้าทำงานที่กระทรวงการคลังเมื่อสำเร็จการศึกษาใน ค.ศ. 1929
ปีถัดมา ฟูกูดะได้รับมอบหมายให้เป็นผู้ช่วยฝ่ายการเงินในสถานทูตญี่ปุ่นที่ลอนดอน สามปีต่อมา เขาถูกเรียกตัวกลับญี่ผุ่นเพื่อทำหน้าที่หัวหน้ากรมสรรพากรท้องถิ่น
เสียชีวิต.
ฟูกูดะเสียชีวิตจากถุงลมโป่งพองเรื้อรังในโรงพยาบาลวิทยาลัยแพทย์สตรีโตเกียวเมื่อวันที่ 5 กรกฎาคม ค.ศ. 1995 ด้วยอายุ 90 ปี
เคบีโอลีก

เคบีโอลีก  เป็นลีกเบสบอลสูงสุดของประเทศเกาหลีใต้ เคบีโอลีกก่อตั้งขึ้นโดยมี 6 ทีมเข้าร่วมในปี 1982 และเป็นลีกกีฬาที่ได้รับความนิยมมากที่สุดในเกาหลีใต้ เกีย ไทเกอร์สเป็นทีมที่ประสบความสำเร็จมากที่สุด โดยคว้าแชมป์ได้ 11 ครั้งจากทั้งหมด 40 ครั้ง
ฟุตซอลชิงแชมป์เอเชีย 2020

การแข่งขันฟุตซอลชิงแชมป์เอเชีย 2020 เป็นการแข่งขันฟุตซอลชิงแชมป์เอเชียครั้งที่ 16 ซึ่งเป็นการแข่งขันฟุตซอลชิงแชมป์ระดับนานาชาติประจำปีที่จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติฟุตซอลทีมชายของทวีปเอเชีย มีทีมฟุตซอลเข้าร่วมการแข่งขันถึง 16 ทีม
การแข่งขันครั้งนี้ในตอนแรกจัดขึ้นที่ประเทศเติร์กเมนิสถานระหว่างวันที่ 26 กุมภาพันธ์ถึง 8 มีนาคม ค.ศ. 2020อย่างไรก็ตาม ทางเอเอฟซีประกาศในวันที่ 3 กุมภาพันธ์ ค.ศ. 2020 ว่า เนื่องจากการระบาดทั่วของโควิด-19 ทำให้ต้องเลื่อนการแข่งขัน ภายหลังการหารือกับผู้มีส่วนได้ส่วนเสียที่เกี่ยวข้องทั้งหมด จากนั้นในวันที่ 9 มีนาคม ค.ศ. 2020 ทางฟีฟ่าและเอเอฟซีประกาศเลื่อนการแข่งขันไปยังวันที่ 5–16 สิงหาคม ค.ศ. 2020 แต่ในเดือนกรกฎาคม ค.ศ. 2020 กลับเลื่อนต่อไปยังวันที่ 4–15 พฤศจิกายน ค.ศ. 2020 ณ วันที่ 10 กันยายน ค.ศ. 2020 ทางเอเอฟซีประกาศว่าการแข่งขันครั้งนี้จะจัดขึ้นที่ประเทศคูเวตแทนในระหว่างวันที่ 2–13 ธันวาคม ค.ศ. 2020 แต่ทว่าในวันที่ 15 ตุลาคม ค.ศ. 2020 เอเอฟซีประกาศว่า เนื่องจากผู้ติดเชื้อโควิด-19 ในประเทศคูเวตเพิ่มสูงขึ้น ทำให้ต้องเลื่อนการแข่งขันไปยัง ค.ศ. 2021 จากนั้นในวันที่ 10 พฤศจิกายน ค.ศ. 2020 ทางเอเอฟซีได้อนุมัติวันที่แข่งขันใหม่เป็นระหว่างวันที่ 23 มีนาคมถึง 3 เมษายน ค.ศ. 2021 อย่างไรก็ตาม เอเอฟซีประกาศยกเลิกทัวร์นาเมนต์นี้ไปเมื่อวันที่ 25 มกราคม ค.ศ. 2021 เหลือเพียงสิทธิการเป็นเจ้าภาพสำหรับฟุตซอลชิงแชมป์เอเชีย 2022 ให้แก่คูเวต
โดยการแข่งขันครั้งนี้จะคัดเอาทีมตัวแทนทวีปเอเชีย 5 ประเทศ โดยจะคัดทีมอันดับที่ 1 ถึงอันดับที่ 5 ไปแข่งขันฟุตซอลโลก 2021 (เดิมจัดใน ค.ศ. 2020 แต่เลื่อนไปเนื่องจากการระบาดทั่วของโควิด-19) ที่ประเทศลิทัวเนีย ณ วันที่ 21 เมษายน ค.ศ. 2021 เอเอฟซีประกาศว่าอิหร่าน ญี่ปุ่น และอุซเบกิสถานได้รับเลือกเป็นตัวแทนเอเอฟซี ในขณะที่สองทีมที่เหลือตัดสินผ่านการแข่งขันรอบเพลย์ออฟระหว่างอิรัก (แม้ว่าอิรักไม่ได้เข้ารอบในฟุตซอลชิงแชมป์เอเชีย 2020) เลบานอน ไทย และเวียดนาม
อิหร่านได้สิทธิ์ป้องกันแชมป์ในฐานะแชมป์ครั้งที่แล้ว
การเลือกเจ้าภาพ.
โดยมีประเทศที่สนใจที่จะเป็นเจ้าภาพ ดังนี้
ในช่วงฤดูใบไม้ผลิ ค.ศ. 2019 ประเทศเติร์กเมนิสถานได้รับเลือกให้เป็นเจ้าภาพ โดยใช้เมืองอาชกาบัตเป็นสถานที่ในการแข่งขัน ก่อนที่จะย้ายไปที่คูเวต
รอบคัดเลือก.
การแข่งขันรอบคัดเลือกได้ทำการแข่งในช่วงวันที่ 16 – 27 ตุลาคม ค.ศ. 2019. โดยทางประเทศเติร์กเมนิสถานเข้าร่วมการแข่งขันในรอบคัดเลือกด้วย แม้จะเข้ารอบสุดท้ายไปแล้วในฐานะเจ้าภาพก็ตาม
ทีมที่ผ่านเข้ารอบ.
16 ชาติที่ผ่านรอบสุดท้าย มีดังนี้ 
สนามแข่งขัน.
ในตอนแรกจัดการแข่งขันที่ Main Indoor Arena และ Martial Arts Arena ในอาชกาบัต ก่อนที่จะย้ายไปยังประเทศคูเวต
เจ้าภาพเดิม
เจ้าภาพใหม่
การจับสลาก.
การจับสลากรอบสุดท้ายจะจัดขึ้นในวันที่ 6 ธันวาคม ค.ศ. 2019 เวลา 15:00 TMT  ที่โอลิมเปีย โฮเต็ล ในเมืองอาชกาบัต 16 ทีมจะถูกจับสลากอยู่ในสี่กลุ่มที่มีสี่ทีม แต่ละทีมจะถูกจัดเป็นทีมวางตามผลงานของทีมในฟุตซอลชิงแชมป์เอเชีย 2018 รอบสุดท้ายและรอบคัดเลือกกับเติร์กเมนิสถาน ชาติเจ้าภาพที่เป็นทีมวางโดยอัตโนมัติ และระบุตำแหน่งในการจับสลากที่ เอ1
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, TMT .
รอบแพ้คัดออก.
รอบก่อนรองชนะเลิศ.
ผู้ชนะจะได้สิทธิ์สำหรับ ฟุตซอลชิงแชมป์โลก 2021. ผู้แพ้จะได้เข้าสู่การเพลย์ออฟอันดับที่ห้า.
นัดชิงอันดับที่ 5.
ผู้ชนะจะได้สิทธิ์สำหรับ ฟุตซอลชิงแชมป์โลก 2021.
เมธาวี ธีรลีกุล

เมธาวี ธีรลีกุล ชื่อเล่น ตังเม เป็นนักแสดง นางแบบชาวไทย ผู้ดำรงตำแหน่งมิสแกรนด์สระแก้ว 2018
 และมิสแกรนด์ไรส์ซิงสตาร์ 2018
ประวัติ.
เมธาวี ธีรลีกุล ชื่อเล่น ตังเม เกิดเมื่อวันที่ 12 เมษายน พ.ศ. 2538 เป็นนางแบบและนักแสดงชาวไทยในสังกัดช่อง 7 เอชดี จบการศึกษามัธยมศึกษาตอนต้นจากโรงเรียนเบ็ญจะมะมหาราช มัธยมศึกษาตอนปลายจากโรงเรียนมัธยมตระการพืชผล และจบการศึกษาอุดมศึกษาปริญญาตรีคณะบริหารศาสตร์บัณฑิต สาขาวิชาระบบสารสนเทศเพื่อการจัดการ มหาวิทยาลัยอุบลราชธานี
การทำงาน.
เมธาวีเริ่มเข้าสู่วงการสายบันเทิงจากประกวดเวทีมิสแกรนด์สระแก้ว 2018 ต่อมาเป็นตัวแทนจังหวัดสระแก้วในการประกวดมิสแกรนด์ไทยแลนด์ 2018 ในการประกวดรอบตัดสิน ตังเมคว้ารองชนะเลิศอันดับ 4 ในการประกวด พร้อมด้วยรางวัลพิเศษ รองอันดับ 3 ขวัญใจภูเก็ต, ขวัญใจช่างภาพและสื่อมวลชน และรางวัล Miss Grand Rising Star พร้อมกับเซ็นสัญญาเป็นนักแสดงในสังกัดช่อง 7 เอชดี มีผลงานละครเรื่อง "รักนี้บุญรักษา" แสดงคู่กับ เมฆ จุติ จำเริญเกตุประทีป ต่อมาเมธาวีรับงานละครเรื่อยมา
สมาคมบาสเกตบอลฟิลิปปินส์

สมาคมบาสเกตบอลฟิลิปปินส์  ย่อว่า พีบีเอ (PBA) เป็นลีกบาสเกตบอลชายอาชีพในประเทศฟิลิปปินส์ ก่อตั้งในปี ค.ศ. 1975 โดยเป็นลีกบาสเกตบอลอาชีพแรกในทวีปเอเชีย